ming030890/wiki-yue-high-quality huggingface dataset:
薯片

薯片（美式英文：Potato chip；英式英文：Potato crisp），係指由薯仔製成嘅零食。製作方法係將薯仔切成薄片，然後炸或焗到脆口並加以調味就得。除咗最簡單攞鹽來調味之外，市面上買到唔同口味嘅薯片，亦會用味精同唔同香料調味。

原味
1853年8月24號，佐治靲（George Crum）喺美國紐約州一流嘅度假勝地 Saratoga Springs 做廚師。嗰度嘅月光湖旅館餐廳（Moon Lake Lodge）提供法國式炸薯條，而佐治就按照標準嘅法國尺寸製作薯條。呢種食品喺17世紀風靡法國，嗰時湯瑪斯傑佛遜係美國駐法大使，佢好鍾意食薯條。於是乎就將製作方法帶到美國，並喺蒙蒂些露（Monticello）將炸薯條當作一道晚宴菜餚招待客人。
喺月光湖旅館，一個人客（有啲文獻稱係百萬富翁范德比爾特）認為廚師佐治做嘅炸薯條太粗，佢唔鍾意，唔肯畀錢。於是佐治再做咗啲薄一啲嘅，佢一樣唔滿意。激到嬲嘅佐治就決定教訓呢位客人，佢將薯條整到非常薄，炸到非常脆，用叉都拮唔起。噉做達唔到佢嘅預期目的，嗰位人客反而好鍾意呢種淺黃色、似紙咁薄嘅薯片。其他人客亦要求佐治幫佢哋做呢種薯片。從此之後，菜單上出現咗薩拉托加薯片，並成為特色食品。
無幾耐，呢種薯片就包裝出售，啱啱開始嘅時候只係喺當地發售，即刻就風靡整個新英倫地區。終於佐治開咗佢自己嘅餐廳，餐廳嘅最大特色就係薯片。嗰時薯仔要人手批皮同切片。喺1920年代薯仔批皮機嘅發明令到薯片從小規模製作變成銷售量最大嘅零食。
薯片批皮機嘅發明，令薯片加快流行。一個美國南部嘅旅行推銷員靴曼利（Herman Lay）幫助推廣呢種嘢食。佢帶住皮喼喺美國南部嘅雜貨店賣呢種機器，之後佢更開咗公司，令佢個名幾乎成為薯片嘅同義詞。利事薯片係第一個成功市場化嘅美國品牌。由1960年代開始，薯片開始於全世界流行起來。
喺密封包裝發明之前，薯片係存喺大桶或罐頭度，喺底部嘅薯片成日會唔新鮮或受潮。之後Laura Scudder發明咗將兩張蠟紙燙埋一齊嘅袋，從此創造咗密封包裝並且保存薯片嘅新鮮度到開封嘅時候。時至今日，薯片係以乾燥空氣充入膠袋後密封包裝，防止壓碎。

調味薯片
過去嘅史密斯薯片廣告
薯片一直無加入調味料，咁減少咗佢嘅魅力，直到一間叫Tayto嘅愛爾蘭薯片公司嘅擁有者，喺1950年代發明咗加入調味料嘅方法。雖然佢只有一間小公司（呢間公司嘅組成幾乎係佢製作薯片嘅家人），但係呢個老闆一直證明佢自己係個創新嘅人。試完又試（trial and error）之後，佢製造咗世界上第一批加咗調味料嘅薯片，芝士洋蔥（Cheese and Onion）同醋鹽（Salt and Vinegar）。
首先賣出用食鹽調味嘅薯片，不過鹽係包喺另一個封好嘅包裝再放進薯片袋度，有需要嘅時候先加入。佢嘅發明一夜間成為食品工業嘅大事，重有一啲規模大嘅美國薯片公司老闆來到小小嘅 Tayto 公司，要睇下呢項產品並且商談用呢項新科技嘅版權。最後Tayto公司被賣出，咁令改變薯片製造方法嘅公司老闆同呢個小家庭非常有錢。全球嘅公司都想要買 Tayto 公司呢項技巧嘅版權。
Tayto 公司嘅發明改變咗成個薯片嘅發展。嗰時之後薯片製造商喺薯片度加入天然或人工調味料，都有唔同程度嘅成功，受到唔同程度嘅歡迎。連發明人George Crum都感到好意外嘅係：一個本來只有好細嘅市場份額嘅產品，而家擁有咗好多唔同嘅口味同好大嘅市場。最受歡迎嘅薯片包括酸忌廉洋蔥（sour cream and onion）、燒烤同芝士口味嘅薯片。喺其他嘅一啲地方重有好多其他口味嘅薯片。好似係愛爾蘭最大嘅薯片製造商Tayto 公司生產嘅傳統口味嘅「食鹽同醋（salt and vinegar）」薯片。
一啲薯片製造商，好似利事（Lay's），針對唔同地區嘅喜好出產唔同嘅口味。喺北美洲特別值得注意嘅係，喺部分加拿大地區有好多種口味可以選擇，包括酸瓜（dill pickle），番茄醬，甚至係布甸口味。呢啲特別嘅口味偶然會喺美國限時發行。
除咗以上之外，重有雞、牛扒、紫菜、芝士、椒鹽、海鮮、麻辣等口味。不過好多時候，佢哋都係以食品添加劑去調配出類似嘅味道，甚至係用阿斯巴甜、糖精。
薰衣草

薰衣草（粵拼：fan1 ji1 cou2；學名：Lavandula）係唇形科嘅一個屬，佢屬下有25——30個品種。
而呢啲品種嘅特徵都係一年生嘅常綠草本或灌木仔、準灌木，而且佢成日俾人睇，加上佢啲味都幾香吓。
薯茸青菜湯

薯茸青菜湯，或者叫青菜薯茸湯，係隻源自葡萄牙嘅湯，配料主要用到薯茸同埋羽衣甘藍（青菜），再用欖油同鹽調味。
薯蕷目

薯蕷目（Dioscoreales）係單子葉植物下嘅一個目，再分做三個科。
薯角

薯角，又叫脆薯皇，係薯仔食品，將薯仔連皮打直切開十件八件，落少少黑椒、鹽同其他香料，然後攞去炸熟或者焗熟。
薯餅

薯餅係種薯仔食品，將薯仔切粒壓成餅形再去油炸，通常係早餐食。
艾直砵典乍

艾直砵典乍（Eldred Pottinger，1811年8月12號—1843年11月15號）係英印人，係外交家同軍人。佢係首任香港總督砵甸乍個侄。佢喺阿富汗戰事，使佢成爲英國英雄。
佢1843年9月1號，喺香港任軍職。同年11月15號，病死喺香港總督府。
艾碧姬比絲蓮

艾碧姬比絲蓮（粵拼：ngaai6 bik1 gei1 bei2 si1 lin4；英文：Abigail Breslin；1996年4月14號—），全名係艾碧姬卡夫漣比絲蓮（粵拼：ngaai6 bik1 gei1 kaa1 fu1 lin4 bei2 si1 lin4；Abigail Kathleen Breslin）係美國紐約人，一位出名嘅美國童星。佢喺之前攞過美國奧斯卡金像獎嘅提名同入選埋奧斯卡獎入面最後生嘅其中一位女演員 。
佢喺三歲嗰陣，第一次參加咗廣告嘅表演。而5歲嗰陣就第一次參加咗拍攝電影。佢第一次參加拍攝嘅電影係《驚兆》。
艾禾卡龍屬

艾禾卡龍屬（粵拼：ngaai6 wo4 kaa1 lung4 suk6，Alwalkeria），恐龍一種，係蜥形綱恐龍總目龍盤目嘅其中一種屬。
艾禮富數

艾禮富數（aleph number）喺集合論入面代表其中一種超限數。標記符號係 ℵ（由希伯來字母 א‎（aleph）度拎咗嚟用）。可數集（包括自然數）嘅勢標記咗做 ，下一個比佢大嘅勢標做 ，再下一個係 ，如此類推。噉樣繼續落去，就可以對任何一個序數 α 定義一個基數 。艾禮富數同其他喺代數同埋微積分入面嘅無限（∞）唔同。艾禮富數係用嚟衡量集合嘅大細，而無限只不過係喺極限呢個寫法入面出現。
喺某啲地方，實數集嘅基數畀人標做 c 又或者 ℵ， ℵ := ℶ₁，咁樣連續統假設就畀人記做 ℵ = ℵ₁。好多人喺學數學分析（微積分）嗰陣成日覺得自己又見到艾禮富數，事實上佢哋見到嘅係「ℵ」或者「c」，即係角標係 1 嘅ℶ 數。除非討論緊集合論，如果唔係艾禮富數就會係最冇人用嘅其中一個基數喇。
艾穆波利

艾穆波利（希臘文：Ερμούπολη），係希臘嘅一個城市。
艾簡達拿

艾簡達拿（Paulino Alcántara，1896年10月7號—1964年2月13號）係西班牙足球員，長期效力巴塞隆拿足球會。佢喺巴塞隆拿357場比賽入面總共射入咗369球，呢個最佳射手紀錄維持咗87年，先至畀阿根廷球員美斯喺2014年打破。
稻田徹

稻田徹 ，係日本嘅一個男配音員。

配音作品一覽
呢個表唔完整，歡迎加料。
稻苗飲食專業學會

稻苗飲食專業學會（英文：Institute of Dining Professionals）係一個香港嘅餐飲商會，由香港專業教育學院「稻苗培植計劃」嘅畢業學員籌組而成，學員來自唔同規模飲食機構嘅經營者同高級行政人員。現時部分領導人物包括徐汶緯、鄭栢文、林國亮 、黃傑龍等。
喺武漢肺炎香港疫情期間，佢哋不時發表言論關注香港政府就控制疫情對管制同支持飲食界嘅措施。

政治立場
佢哋政治立場係親中派，喺2022年習近平訪問香港前夕曾經聯同香港其他餐飲商會喺《經濟日報》刊登廣告歡迎習近平。
稻葉修土

稻葉修土（1993年6月29號—）係日本足球員，打中場位置，效力秋田藍閃電。
稻米

稻米（粵拼：dou6 mai5），係草本稻屬（Oryza）植物嘅種子，係世上其中一種重要嘅穀物，產量只係少過粟米排第二，而家地球一半人口都食稻米。煮熟咗嘅米叫「飯」，亦都可以磨粉整其他嘢食，例如米粉同河粉。
稻米可以跟米身長度分做兩大類：長身嘅絲苗同短身嘅珍珠米，當中絲苗可以再細分唔同品種，譬如原產泰國嘅茉莉香米。另外稻米又可以跟黏性分做兩大類：無咁黏嘅粘米同比較黏嘅糯米。
稻葉久人

稻葉久人（1985年5月26號—）係日本足球員，司職前鋒，效力過栃木SC，及Tochigi Uva FC。
稻瀨葵

稻瀨葵 ，係日本嘅一個女藝人同埋配音員。
稻田康志

稻田康志（1985年6月19號—）係日本足球員，司職守門員，效力新潟天鵝。
稻米粉

稻米粉係用稻米磨成嘅粉，亦係亞洲多地常見嘅食材。用粘米磨嘅叫粘米粉；用糯米磨嘅叫糯米粉。
稻草人

稻草人，擺設一種，係個大公仔，擺喺田中，用來嚇走雀類，不敢靠近田間作物。唔少用稻草紥成人形，用木支撐。爲咗肖人，有時亦會外加衫褲帽等。
蕭惠君

蕭惠君係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
蕭望之

蕭望之（？—前46年），東海蘭陵人。係西漢嘅儒學者、麒麟閣十一功臣之一。劉奭做皇帝後佢歷任太子太傅、前將軍光祿勳同錄尚書事。前46年佢俾宦官石顯、弘恭迫害，喺監獄自殺死咗。
蕭文諾

蕭文諾（英文：Ivan Siu，1994年9月6號—）係香港男藝人，2019年第30期無綫電視藝員訓練班學員，畢業後加入無綫電視。
蕭方智

蕭方智（543年—558年），係南梁第六位皇帝，普遍睇做南梁最後一個皇帝，555年到557年在位，跟諡號叫梁敬帝。
蕭昭業

蕭昭業（473年—494年9月7號），係南齊第三位皇帝，493年到494年在位，史稱齊前廢帝，跟封號叫齊鬱林王。
蕭志美

蕭志美（粵拼：siu1 zi3 mei5；英文：Anna Sui，1964年8月4號—）係美籍華裔嘅時尚設計師，美國密芝根州底特律人。

經歷
蕭志美喺細個開始鍾意時裝，成日將自己啲洋娃娃同哥哥啲玩具兵嚟扮靚。高中畢業後加入咗紐約帕臣設計學院，同世界頂尖攝影師史提芬·邁素（英文：Steven Meisel）做咗老友而做佢嘅攝影造型師。大學畢業後，蕭志美先後喺唔同嘅服裝公司做嘢，將自己獨特嘅設計理念融入到作品入面。
蕭志美喺1980年代開始搞服裝事業，1991年首次公開發表服裝秀，喺一場精品發表會入面整咗6件個人作品做展覽，即刻收到美絲百貨嘅訂單，重將其一服裝登喺《紐約時報》廣告版入面，之後蕭志美加入時裝界整屬於自己品牌嘅服飾專賣店。重喺1996年到日本東京開咗亞洲第一間精品店。
1997年，ANNA SUI品牌嘅鞋第一次出現喺發佈會，兩家最先獨立嘅ANNA SUI專賣店喺東京同大阪成立，喺當地搞咗埐紫色浪潮，跟住同德國Wella AG（今日嘅寶鹼頂級產品部門）簽咗份香水協議。
1999年，ANNA SUI發佈咗佢嘅同名香水同彩妝系列產品，重喺2000年推出保養系列同「甜蜜夢​​境」香水，2001年發佈咗「蝶之戀」香水，2003年推出咗「我愛洋娃娃」限量版香水。 2005年，蕭志美同韓國三星一齊合作，搞咗ANNA SUI手機限量版。 2005年推出咗「許願精靈」香水。 2006年推出咗「渡假洋娃娃」香水限量版，又同Mattel一齊合作，搞咗ANNA SUI波絲「芭比娃娃」嘅限量版。 之後佢啲服飾同配件商品買到全球30個唔同國家入面，喺日本、韓國、臺灣、香港同美國有32家專賣店或專櫃。
2008年2月，厄妮絲·甸妮喺Anna Sui嘅時裝騷出場。
2008年9月，謝茜嘉·史譚喺Anna Sui時裝騷出場。
2009年，蕭志美推出香氛「搖滾天后」、「搖滾甜心」同一系列彩妝產品，喺臺灣嗰邊嗌奧碧虹股份有限公司負責賣anna sui嘅化妝品。
蕭昭文

蕭昭文（480年—494年），係南齊第四位皇帝，494年在位，史稱齊中廢帝、海陵恭王。
菅沼千紗

菅沼千紗 ，係日本嘅一個女藝人同埋配音員。
菅沼駿哉

菅沼駿哉（1990年5月17號—）係日本足球員，司職後衞，效力山形山神。
菅澤優衣香

菅澤優衣香（1990年10月15號—）係日本足球員，踢前鋒，曾經喺2010～2017年間為日本女子足球代表隊出場43次，入咗11球。佢代表日本參加過2015年FIFA女子世界盃。
菅大輝

菅大輝（1998年9月10號—）係日本足球員，司職前鋒，效力北海道札幌岡薩多。
菅嶋弘希

菅嶋弘希（1995年5月11號—）係日本足球員，司職前鋒，效力千葉JEF聯。
菅沼久義

菅沼久義，係日本嘅一個男配音員。

配音作品一覽
呢個表唔完整，歡迎加料。
菅沼實

菅沼實（1985年5月16號—）係日本足球員，司職中場，效力熊本羅亞素。
菅生隆之

菅生隆之（1952年8月1號—）係日本嘅一個男配音員同埋演員。
菅愛理

菅愛理 ，係日本嘅一個女藝人同埋配音員。
菅本岳

菅本岳（1994年9月10號—）係日本足球員，司職中場，效力盛岡仙鶴。
薛素珊

薛素珊係新加坡女藝人。

早年生涯
佢喺1990年參加新傳媒嘅才華橫溢出新秀，當時佢得19歲，又要面對好多本身係香港人嘅導演，而佢本身係英校生，華語都唔太得，仲要學廣東話，覺得困難但又好好玩。佢曾經話過，如果佢無入行，可能會去做警察。

個人生活
薛素珊喺第一段婚姻同德國籍前夫生咗一個仔，但之後離咗婚。佢喺40歲嗰陣嫁咗畀從事酒店業嘅美籍韓裔老公，之後曾經定居香港同日本，以後又返新加坡定居。
佢喺2019年接受《聯合早報》訪問嗰陣，透露自己係基督徒。
喺2020年9月，佢喺芽籠峇魯一間咖啡店開咗一檔名為Hungry Korean嘅韓國餐。
薛迪夏域

薛迪夏域（英文：Cedric Hardwicke，1893年2月19號—1964年8月6號）係一個英國嘅男電影導演、製片人、舞台劇演員、電影演員、演員、電視演員，佢喺1913年出道。
薩丁尼亞文

薩丁尼亞文（Sardu）係意大利薩丁尼亞用嘅語言，有超過100萬人用。
薛覺先

薛覺先（1904年4月7號—1956年10月31號），本名薛作梅，字平愷，係粵劇老倌，被譽爲「萬能泰斗」，廣東順德人。
薛西斯一世

薛西斯一世（粵拼：sit3 sai1 si1 jat1 sai3，古波斯文：𐎧𐏁𐎹𐎠𐎼𐏁𐎠 ， 約前519年－前465年），係個波斯阿契美尼德王朝嘅國王，前485年—前465年在位。佢係大流士一世同居魯士大帝個女阿托莎個仔。佢個名喺波斯文度係解「戰士之王」。
薞蕪

薞蕪（Rumex acetosa），俗寫酸模，係石竹目蓼科薞蕪屬嘅一個品種。喺西方，佢既可以當沙律菜食，亦可做香草。
端到端加密

端到端加密（end-to-end encryption，E2EE）係一種嘗試淨係俾交收雙方睇到信息嘅情況下做通訊嘅技術。喺端到端加密嘅成個過程當中，淨係得交收雙方有加密同解密嘅方法，第三者完全唔知（例如）密匙嘅內容。
端午金曲撈

《端午金曲撈》（粵拼：dyun1 ng5 gam1 kuk1 laau4；簡化字：端午金曲捞；英文：The Golden Melody），係中國大陸江蘇衛視《原來是金曲》（正式播出時被改名做《金曲撈》）節目組喺2016年端午節期間推出嘅一檔特別節目。目的係關注華語樂壇本應紅嘅但因種種原因被埋沒嘅優秀創作，透過喚醒師嘅改編演唱令佢華麗逆襲，重返觀眾視野，喚醒觀眾嘅音樂記憶。《端午金曲撈》由整過《2015—2016江蘇衛視跨年演唱會》嘅製作人王希同佢團隊整，由李好做主持。節目喺2016年5月21號喺南京國際博覽中心錄製，2016年6月9號夜晚9點20分播出。之後喺《金曲撈》開播前被改名做《金曲撈前傳》，喺2017年4月1號夜晚10點重播。歌曲版權由QQ音樂、酷狗音樂、酷我音樂、網易雲音樂、多米音樂同考拉FM一齊攞到。
呢個節目嘅臺灣播映權由旺中集團買到，旗下有線頻道中天綜合台喺2017年12月23號夜晚8點以《金曲撈前傳》嘅名義重播，無線頻道中視主頻喺2019年5月26號夜晚10點以《金曲撈前傳》嘅名義重播。海外方面，星加坡嘅HUB都會台同馬來西亞嘅NTV7分別喺2017年7月22號夜晚10點45分同7月22號夜晚11點以《金曲撈前傳》嘅名義重播。

賽制
《端午金曲撈》共有4首華語樂壇嘅遺珠之作等待被打撈。原唱委託喚醒師演繹歌曲改編版，現場200名80、90後大眾聽審行使投票權。歌曲演唱開始投票就開始。演唱結束，投票結束。投票數超過120票，就係喚醒成功，原唱出場同喚醒師合唱原版歌曲。相反，就喚醒失敗。
競演現場會設置一個由5人組成嘅叨叨團，負責根據現場提示同埋同原唱嘅問答互動同觀眾一齊估原唱身份。

開場曲
《端午金曲撈》嘅開場曲係胡瑤嘅《為了遇見你》，由薛之謙同李好一齊唱。呢首歌之後亦被用做《金曲撈》首場競演嘅開場曲。

收視率
根據央視索福瑞喺2016年6月9號夜晚統計嘅資料顯示，《端午金曲撈》攞咗首播52城收視率0.938，市場份額3.454%嘅成績，係嗰晚省級衛視收視率最高嘅節目。
端山豪

端山豪（1993年4月9號—）係日本足球員，司職中場，效力新潟天鵝。
端拱

端拱係北宋皇帝趙光義嘅第三個年號，相當於公元988年到989年，前後總共2年。
端島

端島（粵拼：dyun1 dou2，日文：端島／はしま Hashima */?）係喺日本九州長崎縣海域嘅半人工島，因為外形好似軍艦而畀人嗌做「軍艦島」（ぐんかんじま）:848。
端平

端平係南宋皇帝趙昀嘅第三個年號，相當於公元1234年到1236年，前後總共3年。
端州

端州，中國一地，喺廣東肇慶，大隋時定為州名，現今中華人民共和，定為端州區，喺肇慶市下，屬市轄區。區有面積一百五十二平方公里，人口三十三萬。
西江舊稱端水，所以端水邊立州，就叫端州。
端戶仁

端戶仁（1990年5月31號—）係日本足球員，司職前鋒，效力湘南比馬。
裕神星

裕神星（Abundantia），即係小行星151，係太陽系小行星帶嘅一粒小行星，喺1875年11月1號發現。
裕華單選區

裕華單選區（Yuhua Single Member Constituency）係一個位於新加坡西部嘅國會單選區，選會包含咗裕華同埋依家發展緊嘅裕廊走廊（Jurong Gateway）部分地區，自2011年起當區議員係人民行動黨嘅傅海燕。
呢個選區喺1984年－1997年期間係由人民行動黨嘅符喜泉擔任議員，之後呢個選區被合併到武吉知馬集選區，直到2011年再拆返開出嚟。

2015年
現任議員人民行動黨傅海燕取得15,298票（73.54%），而新加坡民主黨吳慧玲就攞到5,505 票（26.46%）。

2020年
現任議員人民行動黨傅海燕取得14,131票（70.54%），而新加坡民主黨劉文平就攞到5,901 票（29.46%）。
裕華園地鐵站

裕華園地鐵站（英文：Chinese Garden MRT Station，代號EW25）係星加坡地鐵東西線嘅其中一個站，喺星加坡本島裕廊東規劃區。
裕美

裕美（粵拼：jyu6 mei5；英文：Hiromi Wada；1988年7月11號—），原名和田裕美（wo4 tin4 jyu6 mei5；日文：和田 裕美(Wada Hiromi)），係香港女歌手，日中混血兒，阿爸係日本人。佢喺香港出世同長大，2004年開始做歌手，2013年底結婚後逐漸淡出樂壇。
裕民坊公共運輸交匯處

裕民坊公共運輸交匯處（英文：Yue Man Square Public Transport Interchange ）係香港首個雙層嘅大型室內公共運輸交匯處，位於九龍東觀塘區觀塘協和街裕民坊商場地下同一樓，凱滙第1至5座基座，鄰近裕民坊休憩公園同裕民市集。
公共運輸交匯處喺2021年4月2號啟用，同日有8條巴士線同埋21條專線小巴（即係綠van）同公共小巴（即係紅van）路線進駐 。佢取代咗位於仁愛圍嘅巴士總站同埋其他幾個小巴總站。

設計
巴士站設全港首個配備空調室內候車區
巴士候車區設置全港首個以人工智能操作嘅閘門控制系統，以全自動模式控制登車閘門開關
巴士總站禁止行人由外面進入
地下係小巴總站
物華街入口嘅扶手電梯裝設咗10部無扇葉通風裝置。扶手電梯附近預留位置方便日後安裝電動小巴充電設施
裕民坊公共運輸交匯處分兩層。一樓係8個圍邊鋸齒形巴士站同埋中央巴士輪候處，採用「人車分隔」概念，設有全港首個配備空調嘅室內候車區（位於裕民坊商場一樓）。 1-2號巴士站係落客站；而3-8號係上車站，其中6號站現時空置。車站設置咗人工智能感應嘅登車閘門控制系統，巴士到站閘門先會打開。巴士站安排大批保安負責維持秩序，並禁止市民由外面嘅街道行入巴士站範圍。不過啟用頭4日，人工智能閘門控制系統已經出現至少10單事故。包括閘門喺乘客上落車後未能及時關閉同打開。市建局認為係因為人工智能系統需時學習。商場入面設有九巴服務站，安裝咗九巴1蚊乘車優惠嘅八達通特惠機同九巴月票機。
而地面層就係坑狀小巴總站。另外市建局喺近物華街入口嘅扶手電梯裝設咗10部無扇葉通風裝置，以加強鮮風進入站入面，話可以增加4倍鮮風量，同時為車站降溫攝氏1.2至2.2度。另外嗰度預留咗3個位置，方便日後安裝電動小巴嘅充電設施。

統計
交匯處同商場運作嘅頭4日，市建局初步統計已經有2,000班巴士同1.1萬班小巴運作，合共有超過90萬人次嘅乘客使用。而管理公司亦視乎人流趨勢而增派職員喺交匯處一帶視察人流同埋運作。

評價
有市民認為新交匯處唔使日灑雨淋，等車比較舒適。不過有未熟路嘅市民抱怨搵唔到要搭嘅路線，認為指示唔夠清晰，特別係小巴站範圍。而有長者指要行上一層等巴士比較麻煩。
裕熙園

裕熙園（Yue Hei Yuen）係香港一屋苑，係住宅項目，喺香港島太平山頂。園有一排五間獨立屋，響貝璐道四號。裕熙園建築面積，一伙四千三百平方呎，自設私人泳池，兼有前後花園、車位咁，家下地產估價市值每伙至少四億港紙。屋名分叫ABCDE，當中A屋B屋係相連，係前香港特別行政區行政長官梁振英所有。

僭建醜聞
裕熙園A屋及B屋，業主梁振英遭人揭發僭建，共六七處之多，成爲醜聞。梁振英競選香港特別行政區長官時，聲明佢居所，有專業人士證明，毫無僭建之處。因爲前言不對後語，如今變咗誠信醜聞。
屋係梁振英夫婦，一九九九年，以有限公司名義買入。
二零一二年六月廿號，明報揭發梁振英居所，僭建一百一十平方呎玻璃棚。梁認之前係木花棚，收尾白蟻蛀，改建金屬加玻璃結構，話唔記得向屋宇署入則申請，係「無心之失」，無意違例；重即刻拆晒。不過香港立法會議員梁家傑認為梁戶主「無資格」做香港特首。
六月廿二號，明報又報，有其他僭建。此事引來大量記者守候，並有新聞社租吊雞車拍攝梁振英大宅。
梁氏報稱先前已知部份僭建，因競選事忙，暫唔理住。又稱部份僭建，係之前業主留低。又講雖然係測量師，負責估值，不過唔識睇僭建。不過呢啲講法，引來更多質疑。
裕民財務

裕民財務（Bumiputra Malaysia Finance，簡稱BMF）係馬來西亞國營裕民銀行喺香港附屬公司。以涉及佳寧案而聞名，令馬來西亞有巨額損失。

佳寧案
喺馬來西亞新經濟政策之下，裕民銀行喺1977年去香港開裕民財務。原本打算開銀行分支，結果因為唔合香港法例要求，所以變成財務公司。1979年佢祕密借錢畀陳松青為首嘅佳寧集團買金門大廈，加上地產市道去到頂峯，令到佳寧突然大幅擴展。因為外界認為資金來源不明，佳寧利用呢筆錢，玩財技同搞出一串騙案，大量收購。後尾地產市道急轉直下，頂唔順，裕民財務再借錢畀佳寧來掩飾。1983年經濟不景，最後頂唔住要估佳寧股，加主馬來西亞派來嘅調查員死喺蕉林，成件事曝光。而佳寧就俾人清盤。
雖然件事令馬來西亞有巨額損失，只係香港同倫敦即極調查同拉人，馬來西亞國內並冇人因此而俾人檢控。裕民財務幾乎冇乜監管，附屬批出大額款項畀陳松青相關嘅公司，完全冇人干預。有可能涉及國內高層貪污。另一原因係馬來人視之為國恥而冇面對，因為裕民銀行係馬來人開設嘅銀行，用嚟對抗善於搞經濟嘅唐人。
裕群地鐵站

裕群地鐵站（英文：Joo Koon MRT Station，代號EW29）係星加坡地鐵東西線嘅一個站，喺新加坡本島先驅規劃區。佢係文禮延長綫嘅两個站之一。
有趣嘅係，東西線西行列車到咗呢個站之後，會以「梅花間竹」（輪流）嘅方式，一班車嘅終點站係大士連站，另一班就喺呢個站終止服務，並用渡線折返返呢個站載客。
裕民坊

裕民坊（粵拼：Jyu3 Man4 Fong1；耶魯拼音：yumàhn fōng；英文：Yue Man Square）係香港一條位於九龍觀塘市中心嘅街，長0.3公里。佢曾經係區內最旺嘅街，不過自2000年代開始納入重建項目，好多舖頭都搬走咗，而家仲發展緊。
謝偉銓

謝偉銓，BBS，JP（Tony Tse，1954年10月27號—）係第五屆香港立法會嘅建築、測量及都市規劃界功能界別議員。
佢開咗誌星有限公司，亦係公司嘅董事。

選舉經歷
2016年，謝偉銓參選第6屆香港立法會選舉嘅建築、測量、都市規劃及園境界功能界別，輸畀自決派嘅城鄉共生連線成員姚松炎，連任失敗。後來藉贏出第6屆香港立法會補選 (2018年3月)重返議會。
2022年，佢喺李家超無提政綱嘅情況下，有份提名李家超參與2022年香港行政長官選舉。
謝列茨湖

謝列茨湖係俄羅斯一個湖，由卡累利阿共和國負責管轄，距離謝戈澤羅湖10公里，海拔高度135米，長15公里、闊5公里，面積62平方公里，平均水深15至17米。
謝可逸

謝可逸（粵拼：ze6 ho2 jat6，英文：Tse Ho Yat，1986年10月24號—）係香港無綫電視基本藝人合約男藝員。

簡歷
謝可逸參加2014年第27期無綫電視藝員訓練班入行，之後主要拍電視劇，比較出名嘅作品包括第一輯《愛·回家》嘅Tyson、第二輯《愛·回家》嘅陸磊、《乘勝狙擊》嘅何家聰等等。
謝可逸有192厘米高，喺無綫電視藝員入面數一數二。佢亦擅長打籃球，曾經同其他無綫電視藝人譬如陳志健、魏焌皓同章景恆等一齊參加過多場學界籃球賽。
謝可逸以長髮形象出道，期後將頭髮剪短。
謝利夫

謝利夫（阿拉伯文：الشلف‎）位於阿爾及利亞北部，係謝利夫省嘅首府。
謝勒·狄柏度

謝勒·狄柏度（法文：Gérard Depardieu；發音：[ʒeʁaʁ ɡzavje maʁsɛl dəpaʁdjø] ( 聽)；1948年12月27號—），係法國男演員、電影製作人、商人同葡萄園主。佢係法國榮譽軍團勳章得主，攞過兩次凱撒獎最佳男演員獎，亦攞到金球獎最佳男演員獎，佢又憑住《大鼻子情聖》攞到奧斯卡獎提名。
謝列哥·保域

謝列哥·保域（塞爾維亞文：Жељко Бувач／Željko Buvač，1961年9月13號—）係一位波斯尼亞前足球員，曾經擔任英超球隊利物浦嘅助理教練，喺2018年4月離任。
現任利物浦領隊祖根·高普稱保域係教練團隊嘅「大腦」，自己係「心臟」，而另一位助教卡維斯（Peter Krawietz）係「眼睛」。多蒙特賴以成功踢快速踢法亦係保域嘅功勞。

球員
保域喺南斯拉夫嘅奧馬爾斯卡（英文：Omarska）（宜家係波斯尼亞嘅一部分）出世。佢曾經效力南斯拉夫甲組（中文：南斯拉夫足球甲級聯賽）嘅班查魯卡玻拉斯（中文：巴尼亞盧卡戰士足球俱樂部），而呢隊喺1988年攞過南斯拉夫盃（中文：南斯拉夫盃）冠軍。
1991年，保域加盟德乙（中文：德國足球乙級聯賽）嘅紅白埃爾福特（中文：紅白埃爾福特足球俱樂部）。但一年之後，紅白埃爾福特就降班，而保域就轉會到緬恩斯（中文：美因茨05足球俱乐部），更喺嗰度認識咗同樣效力緬恩斯嘅高普。

教練
1998年，保域喺諾伊基興（英文：SC Neukirchen）掛靴，並成為呢隊球隊嘅教練。2001年，高普成為咗緬恩斯嘅主帥，而保域亦離開咗諾伊基興，跟隨呢位前隊友到緬恩斯擔當助理教練。保域喺緬恩斯嘅七年期間，緬恩斯成功升班上德甲，更攞到歐洲足協盃嘅入場券。
2008年，保域跟高普去到多蒙特到做助理教練。期間，多蒙特唔單止喺2011、2012年連續兩屆攞到德甲冠軍，亦得到2012年嘅德國盃（中文：德國盃）冠軍，同2008、2013、2014年三屆德國超級盃冠軍，以及喺2013年打入歐聯決賽。 2013年開始，保域除咗喺多蒙特擔任助教，亦都喺塞族共和國足球代表隊（英文：Republika Srpska official football team）做主教練。
2015年10月，利物浦委任高普做領隊，保域亦跟高普去到做助理教練。
2018年4月，喺利物浦歐聯對陣羅馬前夕，保域因為「私人理由」離隊，餘下賽季都唔會返嚟。2019年，利物浦正式宣佈保域離任助教一職。
謝利畢咸瑪

謝利畢咸瑪（英文：Jerry Bruckheimer，1943年9月21號—）係美國男製片人、電影導演同執行監製，1972年出道。
謝利韋斯

謝利 阿倫 韋斯（Jerry Alan West，1938年5月28號—）係美國職業籃球員、教練同埋經理，喺西維珍尼亞州出世。佢係NBA史上第一位NBA總決賽MVP（1969年）。一般認為NBA標誌係佢運波嘅側影。
喺1965至1966年球季入面，韋斯破咗聯盟嘅紀錄，成為「單季射入最多罰球」（840個）嘅球員。
謝卓言

謝卓言（英文：Kyle Tse，1985年6月6號—）係前香港無綫電視男藝員，參加2009年第23期無綫電視藝員訓練班入行，之後主要拍電視劇，代表作包括《On Call 36小時》嘅羅安迪。2014年7月佢拍完《名門暗戰》後離開咗無綫電視。
第三代iPad

第三代 iPad，正式產品名叫The new iPad，係蘋果公司設計開發同賣嘅平板電腦，喺2012年3月16號發售。佢配備咗iOS 5.1，可以睇書、期刊、電影、音樂、遊戲、網頁等。The New iPad解像度係上一代iPad 2嘅4倍，重有高清電視嘅解像度。The New iPad用咗Retina顯示器、A5X系統單晶片處理器、配備500萬像素嘅iSight相機、Siri等。The New iPad分別有黑色同白色嘅外型，貯存空間分別係16GB、32GB同64GB。
The new iPad淨係賣咗221日，即係到2012年10月23號，之後公佈iPad 4。

歷史
喺2012年3月16號，蘋果公司喺三藩市舉行發佈會宣佈第三代嘅iPad產品。對平版市場影響好大。喺iPad 2出咗無幾耐就開始愈嚟愈多嘅iPad 3傳聞，喺2012年2月28號，蘋果邀請媒體嚟喺2012年3月7號參加歐巴布威啦藝術中心蘋果嘅發佈會。媒體就估可能係推出新嘅蘋果產品。蘋果公司將今次嘅iPad3叫做The New iPad。

特色
A5X處理器
The New iPad最大特點，就係用咗Retina顯示器，比前一部嘅iPad 2更清晰細緻，重有1080p高清芒，重比高清電視多一百萬像素。
The New iPad配備咗更強大嘅A5X系統單晶片處理器。

配件
内文：iPad配件
iPad 2嘅配件大部份可以用喺The New iPad。其中之一係Smart Cover。Smart Cover保護iPad嘅屏幕表面。Smart Cover可以折疊，有五種顏色嘅Smart Cover。

硬件
The New iPad同iPod、iPhone一樣都喺個底有個掣觸摸。螢光幕有9.7吋咁大，約莫係iPhone屏幕嘅3倍，螢光幕係LED屏幕。蘋果話佢哋用咗橫向電場效應顯示技術。
The New iPad用嘅電池係電鋰聚合物電池，厚2.5mm。
The New iPad有前後兩個網絡攝影機：前面嘅除咗影相，重可以透過FaceTime同iPhone，iPod Touch同iMac視頻通話。
iPad配備咗嘅新處理器叫做A5X系統，A5X系統由蘋果設計，三星集團整。新嘅處理器來可以處理四核圖形，因此The New iPad比老一輩特別。
The New iPad嘅蜂窩網絡喺美國同其他一尐國家支持4G LTE，重包括A-GPS接收器，可以利用GPS軟件導航，知道用家喺邊。
但係新嘅iPad比iPad 2嘅尺寸多咗0.6毫米，亦都重過iPad 2，Wi-Fi版嘅重量係650克，4G版嘅重量係660克。

賣
有好多人等緊買The New iPad
The New iPad喺2012年3月16號賣，而歐洲同其他地方2012年3月23號先至有，其他地方有日本、美國、法國、德國、澳洲、加拿大同瑞士。喺2012年4月27號去到新嘅九個國家：哥倫比亞、愛沙尼亞、印度、以色列、拉脫維亞、立陶宛、黑山、南非同泰國。
喺美國賣：

評價
The New iPad獲得唔少正面評價，讚譽高解像度嘅Retina顯示器同LTE支援。
但係之後有人批評，喺美國以外嘅市場，LTE頻率都出現問題。除咗美國以外嘅市，其他國家都係用800MHz、1.8GHz同2.6GHz嘅頻率，所以新款iPad將唔可以連接美國以外嘅LTE網絡。隨後澳洲消費者委員會（ACCC）告蘋果違反澳洲嘅消費者保護規定，澳洲消費者委員會話蘋果喺澳洲用iPad嘅Wi-Fi + 蜂窩網絡嚟誤導客戶。
喺2012年4月20號，蘋果公司話，演進式HSPA網絡，喺澳洲係4G，但係冇LTE 。一個月之後嘅2012年6月21號，蘋果公司俾人罰款225萬澳元，因為喺澳洲賣不實廣告。廣告話，蘋果嘅新iPad可以用4G LTE。但係，佢冇喺澳洲Telstra嘅 LTE移動數據網絡。蘋果公司除咗罰款之外重要畀30萬美元。
第三世多杰羌佛文化藝術館

第三世多杰羌佛文化藝術館（英語：H.H. Dorje Chang Buddha III Cultural and Art Museum），喺美國洛杉磯柯汶納市，係一座有百幾年歷史嘅古典建築，主要收藏H.H.第三世多杰羌佛獨創嘅藝術作品。入面有：中國水墨畫、西洋油畫、韻雕、書法、金石篆刻、詩詞歌賦同埋彩繪瓷磚嘅文化藝術精品。

歷史
洛杉磯柯汶納高中舊照
藝術館喺1902年起嘅，最初係畀柯汶納高中學校（Covina High School）用嘅，因為嗰陣高中生集中喺小學嘅二樓課室學習，無專登比高中用嘅校舍，所以柯汶納市嘅學校董事會決定起一棟獨立嘅高中學校校舍。喺6月，董事會通過發行債券募集資金，喺嗰年12月順利係聖伯納迪諾路（San Bernardino Road）同埋第二街嘅交叉口起好高中大樓。
1909年，柯汶納高中決定搬到柑橘大道（Citrus Avenue），就將棟校舍賣咗畀瑞德小學。1919年，因為小學要整大啲個操場，就搬走咗，將個校舍賣咗畀共濟會（Freemasonry）。共濟會將成棟建築物搬到學校街同第二街嘅西南角（即係藝術館而家地址）。1920年，建築物再裝修做柯汶納共濟會會所（Covina Masonic lodge），共濟會用咗80幾年，直到2014年轉手賣畀而家藝術館。藝術館重新裝修後，喺嗰年6月7號，第三世多杰羌佛文化藝術館正式開館。
第三世多杰羌佛文化藝術館係一間非盈利機構，由美國洛杉磯一班景仰H.H.第三世多杰羌佛道德人品同藝術成就嘅人士自發籌資成立，同H.H.第三世多杰羌佛無任何關係。

宗旨
第三世多杰羌佛文化藝術館嘅宗旨，係通過陳列H.H.第三世多杰羌佛文化、文學、哲學、藝術、科技等方面嘅成果，等嚟參觀嘅人可以知道H.H.第三世多杰羌佛收到嘅榮譽同獎項，知多啲第三世多杰羌佛全方位嘅成就，同埋可以學吓杰佛無私奉獻畀社會嘅精神。

館藏
藝術館一樓大展廳
第三世多杰羌佛文化藝術館係一棟兩層樓式嘅古典建築物，藝術館嘅主要展廳有：一樓大廳，絕世珍寶室同埋名畫家魚廳。二樓大廳、中廳、長廊同聖蹟室、平時展出作品200幾件。全館免費對外開放參觀，係柯汶那市唯一嘅藝術博物館。
藝術館二樓大展廳

繪畫
藝術館所收藏嘅H.H.第三世多杰羌佛繪畫種類，喺題材方面有：山水、花鳥、走獸、魚蟲、人物等；技巧方面有工筆、寫意、潑墨等傳統水墨功底同西洋畫派有嘅具象、抽象、印象同筆劃線條等畫派技法，同埋展出H.H.第三世多杰羌佛獨創嘅十六種全新畫派，佢主要展出作品有：
超實派：有色澤、紋理、美感，好似天然石頭嘅「彩繪瓷磚」。
放發派：神韻天成，墨氣活而自然，生發出動態嘅放發墨韻效果，展出作品有《雄視》同《靈貓》。
朦朧派：以虛實幻化筆意取物造型，得其似是而非，喺筆觸同色韻上產生強烈嘅虛無縹緲筆意、虛實不定嘅朦朧筆趣，代表作品有《龍鯉鬧蓮池》同《蓮塘鯉魚》。
微印派：係印象派風格，達到大幅畫中任何一小部份都係精緻嘅印象畫，表現精神夢幻中啲感覺意境，展出有《蓮師洞中》、《天籟》等作品。
游絲派：係似如游絲細線勾勒嘅精細技法，展出作品有《釋經大師》。
獷細派：即係粗獷結合細微兩種唔同技法，以最粗獷剛硬蒼勁嘅大寫結合微細工筆喺埋一體，得之出神入化，曠中顯秀，代表作品有《威震》。
厚堆派：用堆疊潑辣變化嘅色塊筆觸，體顯濃厚高度立體韻味，取其抽象同超現實嘅具象而用色，達到變化莫測、亂而不亂嘅藝境，代表作品有《蒼葉拋紅》同《向日葵》。

韻雕
二樓大展廳展出嘅兩件韻雕作品：《玉乳山》同《綠玉雕紗棚》
韻雕（Yun Sculpture）係由H.H.第三世多杰羌佛所創造嘅一種新形式嘅雕塑藝術，呢個藝術特點有：第一、韻雕有多維空間感，結構細膩但複雜，層次變化無窮，超越自然造化景緻，勝過天然礦石嘅存在同成色啲美；第二、韻雕喺石洞嘅美，色彩豐富斑斕，混然天成，刀下所雕刻出嘅溶洞風光玄妙莫測，天然嘅祥雲霧氣喺作品石洞中繚繞不散，係藝術史上能將氣體雕刻存形嘅雕塑藝術；第三、韻雕藝術亦係一個唔能夠複製嘅藝術品。
喺第三世多杰羌佛文化藝術館展出嘅韻雕作品一共有七件，分別喺一樓「絕世珍寶室」有「韻雕皇帝」稱呼嘅《一石橫嬌》，同一樓大廳嘅《高士圖》；喺藝術館二樓嘅《玉乳山》、《綠玉雕紗棚》同《小不點》；仲有二樓「聖蹟室」嘅兩件玄妙韻雕，一件係體積曾發生過神異變化，並公開懸賞成功複製可以拎到美金5000萬獎金嘅《一柱擎天》，同作品體積唔大，但睇落去個洞深不見底嘅《彩韻》。
需然第三世多杰羌佛文化藝術館入面陳列嘅所有藝術品全部由H.H.第三世多杰羌佛捐畀藝術館做永久性嘅陳列展出，但H.H.第三世多杰羌佛只係藝術品提供者，佢本人從未喺呢間藝術館做過任何性質嘅工作或者顧問職務，同埋無任何嘅股份產權 。

名畫家魚廳
「名畫家魚廳」係美國第一間專門展出用鯉魚做主題嘅水墨畫展覽廳，係由名畫家魚廳公司籌劃，同第三世多杰羌佛文化藝術館租借場地做長期性嘅展覽。魚廳展出嘅鯉魚水墨畫家，都係近現代好出名畫鯉魚嘅水墨畫大師，有中國國家一級美術師水平。例如有：嶺南畫派創始人高劍父嘅《魚躍龍門》；有東方繪畫藝術院院長郭汝愚嘅《荷塘魚戲》；意大利歐洲學院院士吳青霞畫嘅《錦鱗游泳萬里程》；中國美術家協會副主席汪更新創作嘅《魚樂圖》；享受中國國務院國家特殊津貼嘅優秀專家陳永鏘嘅《春水撩人》等精品魚畫。同埋有由H.H.第三世多杰羌佛所畫，被評估為絕世神品嘅《龍鯉鬧蓮池》。

藝展活動
2016年6月19號，舉辦首屆「南加州高中藝術比賽」。
2017年6月3號，舉辦「特殊需求青少年藝術作品展」。
2017年10月28號，舉辦「洛杉磯長青藝術家畫展」。
2018年6月19號，同柯汶納市政府合辦「2018年柯汶納兒童書籤設計大賽」。
2019年1月26號，舉辦第二屆「洛杉磯長青藝術家畫展」。

開放時間
開放時間：星期二～星期六 10：00AM～5：00PM；星期日 9：30AM～12：00PM。
休息日：逢星期一同埋國定假日休館。
入場費：免費參觀。
第三屆鮮浪潮國際短片節

第三屆鮮浪潮國際短片節係香港短片競賽，喺2008年舉行。
第三次世界大戰

第三次世界大戰係繼第二次世界大戰之後嘅下一次世界大戰同全球性衝突，到而家重未爆發。但成日見於政治論題、文學想像、遊戲同民眾茶餘飯後嘅話題。

歷史
最早嘅「第三次世界大戰」理念源自1950年代產生嘅冷戰思維。第二次世界大戰之後，世界形成嘅冷戰局面——北大西洋公約組織同華沙公約組織兩大軍事組織開始擴大自己嘅勢力，美蘇兩國更加引發軍備競賽，建立足以「毀滅全球」嘅核武。「第三次世界大戰」呢個講法開始唔停咁出現響唔同國家領袖間嘅公報入面。
隨住2001年九一一事件，美國開始覺得恐怖主義先至可能係目前21世紀所面臨最頻繁嘅威脅——冇固定國界同打擊對象嘅戰爭。

坊間睇法
響坊間，通常有好多唔同嘅戰爭爆發原因，陣營亦都唔同。平民亦相信原子彈會有用，而且戰爭重可能蔓延去到太空。戰爭爆發原因有例如俄國、日本再起，中國崛起、中東同西方開戰、北韓越嚟越強等。
好多遊戲都以第三次世界大戰為基礎，指出新興勢力點樣稱霸全球。
第七屆鮮浪潮國際短片節

第七屆鮮浪潮國際短片節係香港短片競賽同國際短片展，喺2012年舉行。
第三世界

第三世界本嚟係冷戰時期政治術語，指以唔屬於第一世界（資本主義）同第二世界（共產主義）嘅細國。冷戰完咗後，第三世界個意思逐漸變做指發展比較落後嘅發展中國家，所指涉及嘅國家同地區雖然無絕對明確界定，但係一般係指一啲喺政治、經濟、社會現代化進程中相對落後嘅國家同地區。
圖中係根據人類發展指數HDI分色表示三種唔同發展程度嘅國家。綠色：第一世界國家，黃色：第二世界國家，紅色：第三世界國家，灰色：未明
第三主角

第三主角（tritagonist）喺文學上係指個故仔入面重要性次於主角同第二主角嘅角色。
貝澳

從天后宮外嘅沙灘，向西望嘅貝澳泳灘。後面由左至右可以見倒大東山、二東山同埋蓮花山三座高山，圖嘅右面係潟湖出海口。
黃昏時分，貝澳泳灘嘅西邊。
日落時分，貝澳泳灘嘅西部。
挨晚，貝澳泳灘東邊。後面係芝麻灣半島。
貝澳泳灘
貝澳出土嘅六朝青釉六系陶罐。（收藏喺香港文物探知館）
貝澳，正名杯澳，古名螺杯澳，係香港大嶼山南岸一個嘅有人住嘅地方，俟住嶼南道。由老圍、新村、羅屋同埋鹹田等幾條村夾埋。喺歷史文獻之中，叫做螺杯澳或螺盃澳。
貝澳泳灘而家係康樂及文化事務署管理嘅泳灘，有更衣室、沖涼、露營同燒嘢食呢啲設施，泳季重會有救生員當值。

名
貝澳個地形好似個螺咁樣，所以佢亦叫做螺杯澳。螺盃澳個名早喺明朝萬曆（1573年 - 1620年）嗰時，喺郭棐嘅《粵大記》已經有記載。

史
貝澳發現過新石器時代嘅嘢，即係可能喺幾千年前，已經有新石器時代嘅人喺貝澳住。喺清朝世祖順治十八年（1661年），大嶼山居民因為遷界令而要搬走，復界之後（1669年）先陸續返返嚟住。
貝澳主要分為四條村，包括姓張嘅老圍同鹹田，同埋姓何嘅新村同羅屋。每條村都有宗祠同埋社壇，而且有風水林。老圍而家仍然有一邊石砌矮圍牆，用嚟阻擋水浸嗰時嘅洪水。貝澳村民以前一係耕田，再唔係就捉漁。喺河口嗰邊，有座清朝仁宗嘉慶四年（1799年）起嘅天后宮，間廟面對西南方，背山面海，裏頭重有一個銅鐘。喺天后宮附近有洪聖廟嘅遺址。
一九五六年到一九六三年，香港缺食水，香港政府起石壁水塘，開嶼南道、東涌道同大澳道，連貫各地。喺貝澳南部，連到分流嘅山水，全部截住，引去水塘。就係咁樣，搞到田地冇水灌溉。之後，耕田嘅村民唔耕，放晒啲水牛，另謀生計。而家村民大多數做渡假屋同士多生意。

地理
貝澳嘅地形
貝澳位於大嶼山東南面，喺大嶼山嘅南岸。貝澳東面係芝麻灣，南面係貝澳灣（係一個海灣），西面係長沙，北部係南大嶼郊野公園。貝澳係一個沙咀，幾條河由附近嘅山流入海，或者流入石壁水塘，其中一條河經過梅窩西南嘅山谷流入貝澳灣。海水同河水形成一個又鹹又淡嘅水嘅交界嘅地形同生態，海邊沖積成個螺形嘅海灘。
貝澳對外嘅海灣係貝澳灣。

海灘
貝澳海灘設有更衣室、廁所、淋浴、救生員，由康樂及文化事務署管理。海灘裏頭有士多，有賣游水用品、嘢食。因為海灘嘅水分別係嚟自海同埋河，貝澳海灘就喺鹹淡水交界。個海灘嘅水質，每年都會俾環境保護署評做良好（一級）或者 一般（二級），冬天就唔評級。
喺2008年6月26號至6月30號，康樂及文化事務署喺貝澳海灘做過防鯊網維修工程，個灘閂過一排。
因為貝灘海灘面向西南偏南。所以，喺貝澳可以清楚睇倒日落。

貝澳營地同燒烤場
貝澳營地入口
貝澳燒烤場
喺貝灣海灘入面設有一個公眾同埋免費嘅營地，全年開放畀人露營，由康樂及文化事務署管理。有 52 個露營位，每個營位用木欄間開，地面一般係沙。
貝灣海灘有個免費公眾嘅燒烤場地，畀市民燒嘢食。場地入面有幾十個爐，大部分嘅爐都喺露營位附近。
要露營要到管理處登記先，唔收錢，但係管理處唔提供露營或燒嘢食用具，自己帶嚟或者去鋪頭買。另外，康樂同文化事務署規定都唔可以帶狗入營地，不過，營地時不時都會有流浪狗出入。
貝漢達

貝漢達（粵拼：bui3 hon3 daat6，德文：Younès Belhanda ，1990年2月25號—）係摩洛哥男足球員，踢中場，喺2009年正式出道。

葳蕤史
呢節要加長。
貝爾加拉

貝爾加拉（西班牙文：Bergara），係西班牙巴斯克自治區吉普斯夸省嘅一個市鎮。總面積約76平方公里，總人口14596人（2018年），人口密度為每平方公里190人。
貝爾數

喺組合數學入面，貝爾數（英文：Bell number）計一個集合有幾多個分割，個名由Eric Temple Bell（英文：Eric Temple Bell）而嚟。貝爾數寫做，當中係個大過或等於零嘅整數。由開始，頭幾個貝爾數係：
（OEIS數列A000110）。
第個貝爾數計有幾多個唔同嘅方法嚟分割一個有個元素嘅集合。譬如，因為有3個元素嘅集合有5個分割：
、
、
、
同
。
貝氏擬態

貝氏擬態（英文：Batesian mimicry）係擬態一種，指冇威脅性、冇毒嘅物種，生到好似一啲有威脅性、有毒嘅品種噉嘅樣，起到狐假虎威嘅作用。
貝澳泳灘

貝澳泳灘，香港泳灘之一，喺大嶼山貝澳，英文叫Pui O Beach。行政上歸離島區。設施有泳灘、燒烤場。歸康樂及文化事務署管。
貝爾奇特

貝爾奇特（西班牙文：Belchite）係西班牙亞拉岡薩拉戈薩省一座城，住2千人。
趙翼

趙翼（1727年—1814年），字雲崧，係大清詩人，江蘇常州人。佢最出名作品係一首叫《論詩》嘅五言古詩，後兩句「江山代有才人出，各領風騷數百年」到今日好多人都聽過，其他出名作品包括史學著作《廿二史劄記》。佢同另外兩位同一時期活躍嘅江南文人袁枚、蔣士銓一齊畀人叫做「江右三大家」。
趙肖山

趙肖山，親北京派台裔商人，瑞蘭企業有限公司董事長，曾經任職港澳台灣同鄉會理事、會長、副會長等職位。

政治立場
佢立場親北京政府，支持中國統一台灣。
趙英秀

趙英秀（1976年8月9號—）係大韓民國嘅一個男藝人同埋歌手。
趙英俊

趙英俊（1977年7月28號—2021年2月3號，本名趙健），係中國男歌手、詞曲作家、音樂製作人、演員、編劇。
趙翠儀

趙翠儀（英文：Jessie Chiu，1974年6月1號—）係1998年度香港小姐競選嘅亞軍，1998年到1999年期間係無綫電視女藝員。
趙茜

趙茜（Candice Zhao，1992年6月9號—）係中國女演員同模特兒，內蒙古鄂爾多斯出世，2013年參加荷里活電影《變形金剛：殲滅世紀》全球華人演員招募活動贏出，攞到演出機會。
趙興

趙興（粵拼：ziu6 hing1，—前112年）係南越國嘅第四代君主，諡號哀王。佢係南越明王趙嬰齊個仔，西元前115年到前112年在位。
佢係趙嬰齊同樛氏個仔。佢阿媽樛太后係大漢邯鄲人，因此佢同大漢嘅關係好。前112年，漢武帝叫佢去長安朝見。丞相呂嘉阻止，佢唔聽，同樛太后畀呂嘉殺咗。
趙薇

趙薇（粵拼：ziu6 mei4；1976年3月12號—）係中國大陸演員，安徽蕪湖出世，1997年拍電視劇《還珠格格》而開始出名。佢憑2014年電影《親愛的》攞香港電影金像獎最佳女主角獎。2019年，佢除咗主演，亦都係電影《兩只老虎》嘅監製。
2021年8月13號，趙薇旗下有藝人俾揭露試過去日本乃木神社同靖國神社而俾封殺，跟著趙薇舊時一啲爭議個例就一下子再俾輿論提返上檯。15號（日本投降76週年日），趙薇同工作室有轉發央視新聞嘅啲微博，不過仲係收到有唔少留言嘅圍攻。到後邊先係有《ELLE》雜誌取消咗趙薇嘅post，Fendi仲解除埋代言合約。到26號晚，多個內地網絡平台係剷除咗趙薇有份參與嘅唔少作品，微博都封殺咗關聯嘅超話（Tag）啲劇變情況係即時上咗熱搜。
維基狂歡節

維基狂歡節（英文：wikimania）係維基媒體人一年一度嘅大會；主辦者係維基媒體基金會。
維基菢蛋機

維基菢蛋機（Wikimedia Incubator）係維基媒體其中一個工程，亦都係維基百科嘅兄弟項目，響2006年6月開放，專門試搞新嘅維基媒體工程。
維基物種

維基物種（Wikispecies）係維基媒體其中一個工程，亦都係維基百科嘅兄弟項目，響2003年7月10號開放，係一個自由嘅物種資料庫。
維基百科撈稿

維基百科嘅撈稿係一個類似未砌完嘅球體砌圖（個球頂少咗幾塊砌圖），每一塊砌圖上面都有一款書寫系統嘅字形。而傳統字嘅代表字形係「維」。
維基百科星

維基百科星（全名274301 Wikipedia）係小行星帶一粒小行星，響2008年8月由烏克蘭安德魯紹夫卡天文台發現，並響2013年1月用維基百科個名來命名。
維基細路書

維基細路書（Wikijunior） 係維基書本嘅分支計劃，專寫書畀8歲至11歲嘅細路睇。而家有32種語言。
維基百科一覽

呢頁主要係維基百科咁多語言嘅排序一覽。
全部嘅271種語言版本以文章數排序，列出各語言版本嘅中文名、當地名同埋文章數目，ISO 639兩位字母代碼連結指向嗰個語言版本嘅頭版，語言名連結指向關於嗰個語言嘅文，撳文章連結可以睇嗰個語言版本嘅統計頁。
下面係已建立嘅語言版本一覽。佢哋嘅進展會係多語言版本統計頁（英文）上邊公佈追蹤。
註：想開個新嘅語言版本，請睇語言提議方針（英文）。
維基媒體基金會計畫一覽：

維基媒體基金會計畫一覽（以大小為序）
呢個一覽嘅統計數據未必係最新嘅數據，如果想睇最新嘅數據，請睇維基百科統計同元維基嘅維基百科一覽（英文）。
請睇：
維基百科統計 — 一覽嘅資料來源，亦有提供其他類型嘅資料格式。
維基百科一覽（依每篇文編輯次數排列）
維基百科一覽（依語族排列）和維基百科一覽（依語系排列）
維基百科一覽（依每篇文嘅語言使用者排列）
維基百科里程碑同埋大型維基項目一覽
維基百科喺香港

響香港嘅維基百科係指喺香港通常會用嘅維基百科。
根據維基媒體基金會響2018年3月統計，全球維基百科讀者有0.6%嚟自香港，當中嘅分佈：
中文維基百科（67.6%）
英文維基百科（27.7%）
日文維基百科（2.0%）
粵文維基百科（1.1%）
俄文維基百科（0.4%）
法文維基百科（0.3%）
德文維基百科（0.2%）
韓文維基百科（0.1%）
其他（0.6%）
如果用每個語言版本去睇，佔嗰個語言有一定比例香港讀者嘅語言版本，就只有粵文維基百科（48.6%讀者嚟自香港）同中文維基百科（17.8%讀者嚟自香港）兩個。

現實生活
2006年第一屆中文維基年會響香港中文大學舉行。
2013年第九屆國際維基年會響香港理工大學舉行。
香港維基媒體協會係國際維基媒體協會響香港嘅認可分會，2007年創會。
肯特

肯特（Хэнтий）係蒙古一盟，首府溫都爾汗。
肯特山

肯特山（ 傳統蒙文：ᠬᠡᠨᠲᠡᠢᠨᠢᠷᠤᠭᠤ；斯拉夫蒙文：Хэнтий нуруу），古時叫狼居胥山，係蒙古國北部一座山，海拔2,800米。傳說成吉思汗就係葬喺度。
肯辛頓花園

肯辛頓花園（Kensington Gardens）係英國倫敦一個對外開放嘅皇家公園，喺西敏市同肯辛頓-車路士區。
維基同享有多媒體嘅嘢：
Kensington Gardens（類）
肯雅

面積• 總計580,367 km2（224,081 sq mi）（第48位）• 水域（%）2.3人口• 2023年估計51,526,000（第28位）• 2019年普查47,564,296• 密度82/km2（212.4/sq mi）GDP（PPP）2023年估算• 總計3331億美元（第66位）• 人均6,569美元 （第140位）GDP（國際匯率）2023年估算• 總計1181億美元（第66位）• 人均2,269美元（第147位）堅尼系數（%，2015年）40.8中HDI（2021年）0.575中貨幣肯雅先令（KES）時區UTC+3 （東非時間）日期格式dd/mm/yy（公元）行車方向靠左電話區號+254互聯網頂級域.ke∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
肯雅（Kenya）全名肯雅共和國（英文：Republic of Kenya），又譯肯亞、肯尼亞，係非洲東部一國，首都賴羅比。
第一次世界大戰時曾經畀德國佔領，德國戰敗後轉歸英國。1963年12月12號宣佈脫離英國獨立。
肯雅係撒哈拉以南非洲經濟比較好嘅國家之一，農業、服務業同工業佔咗國民經濟好大部份，受基礎設施投資同私人消費增長嘅影響，肯雅2015年國內生產總值係614.1億美元，經濟增長率達到5.6%。
肯雅係聯合國、非洲聯盟、唔結盟運動、七十七國集團同東非共同體成員國。聯合國人居署同聯合國環境署（又名聯合國環境規劃署）總部設喺肯雅首都賴羅比。
肯雅同鄰國烏干達、埃塞俄比亞一樣，係非洲田徑強國，盛產好多出名嘅中跑、長跑選手。
肯雅山

肯雅山係肯雅最高山，亦係非洲第二高山（排吉力馬扎羅山後面），喺國土中部，高5,199米。
肯特崗地鐵站

肯特崗地鐵站（英文：Kent Ridge MRT Station，代號CC24）係星加坡地鐵環線上嘅車站，位於星加坡本島女皇鎮規劃區，星加坡國立大學東端。
肯特州立大學槍擊案

肯特州立大學槍擊案（又叫做五四屠殺或肯特州立大學屠殺），係美國俄亥俄州一單槍擊案，1970年5月4號喺肯特城肯特州立大學發生。當時國民警衛隊向住騷亂學生喺13秒之內打咗67發子彈，搞到4個學生死徂，9個學生受傷，其中一個終身殘廢。
肯薩綠地站

肯薩綠地站（英文：Kensal Green station）係英國倫敦地下鐵必嘉老綫嘅車站，屬第2收費區，喺大倫敦布倫特區。
運算放大器

運算放大器（英文：Operational amplifier）係種電壓放大器，特徵係直流電耦合同埋高增益，最初用喺數學運算相關嘅電路。
運算工程學

運算工程學（英文：computational engineering）係指用運算方法（電腦模擬等）嚟處理工程學上撞到嘅問題。
運算幾何

運算幾何（英文：Computational geometry）係指用運算方法做嘅幾何學研究。
運算數

運算數（operand）係指要運算嘅數值。舉個例說明，例如家吓個用家想叫部電腦計「」嘅結果，「加」就係要做嗰個命令，喺部電腦嘅機械碼會有個相應嘅行動碼，而 3 同 2 就係運算數。
運算心理測量

運算心理測量（英文：computational psychometrics）係廿一世紀初興起嘅一種技術，指運用以數據為主導嘅電腦方法嚟做心理測量，相對於傳統上用答問題形式進行嘅心理測驗。簡單嘅例子有俾一班受試者玩一隻有特殊設計嘅電子遊戲，並且用佢哋喺遊戲入面嘅行為指標嚟量度佢哋嘅心理特性（有攻擊性嘅人喺隻遊戲入面應該會比較傾向主動攻擊敵人）。
運算數論

運算數論（computational number theory）係數學同電腦科學上嘅一門交界領域，研究點樣用運算方法（演算法等）調查同解決數論同算術幾何學上嘅問題。